Aeschylus Rhodius

Aeschylus Rhodius (Graece ), qui saeculo IV a.C.n. exeunte floruit, Alexandri Macedonis et Antigoni Monophthalmi coaevus, fuit anno 332 a.C.n. ab Alexandro in insula nativa praepositus, annoque 330 a.C.n. militibus in Aegypto praefectus. Anno 319 a.C.n. pecunia quam e Cilicia in Macedoniam Aeschylus advehebat ab Antigono iuxta Ephesum retenta est. Ab eo tempore fortasse ipse se ad Antigonum iunxit. Anno enim 311 a.C.n. in litteris ab Antigono urbi Scepsidi missis (OGIS 5) Aeschylum quendam (an Rhodius sit, nescitur) legatum cum Demarcho Taronis filio ad Cassandrum missum esse fertur. Post pacem eodem anno sanctam cum Aristodemo et Hegesia in Aegyptum ad Ptolemaeum missus est.

 Fontes 
 OGIS 5
 Arrianus, Anabasis Alexandri 3.5.3
 Curtius, Historiae 4.8.4
 Diodorus Siculus, Bibliotheca historica 18.52.7
  vol. 2, 2a ed., 569

Bibliographia
  i.35, vol. 2 p. 17 
  no. 4, p. 364
 H. Hauben, Het vlootbevelhebberschap in de vroege Diadochen tijd (Bruxellis, 1975) pp. 7-9
 J. Kaerst in  vol. 1 col. 1065
  pars 1 no. 63 
 "Aeschylus (4)" in  vol. 1 p. 44

Categoria:Graeci antiqui
Categoria:Incolae Rhodi
Categoria:Alexandri Magni coaevi
Categoria:Perdiccae sectatores
Categoria:Antigoni Monophthalmi sectatores
Categoria:Legati Graeci antiqui
Categoria:Nautae
Categoria:Nati saeculo 4 a.C.n.
Categoria:Mortui saeculo 4 aut 3 a.C.n.